CELEX: 62010CN0437
Language: da
Date: 2010-09-13 00:00:00
Title: Sag C-437/10: Anmodning om præjudiciel afgørelse indgivet af Tribunal Judicial de Vieira do Minho (Portugal) den 13. september 2010 — Manuel Afonso Esteves mod Axa — Seguros de Portugal SA

20.11.2010   
            
            
               DA
            
            
               Den Europæiske Unions Tidende
            
            
               C 317/18
            
         Anmodning om præjudiciel afgørelse indgivet af Tribunal Judicial de Vieira do Minho (Portugal) den 13. september 2010 — Manuel Afonso Esteves mod Axa — Seguros de Portugal SA
   (Sag C-437/10)
   ()
   2010/C 317/33
   Processprog: portugisisk
   
      Den forelæggende ret
   
   Tribunal Judicial de Vieira do Minho
   
      Parter i hovedsagen
   
   
      Sagsøger: Manuel Afonso Esteves
   
      Sagsøgt: Axa — Seguros de Portugal SA
   
      Præjudicielt spørgsmål
   
   I tilfælde af et sammenstød mellem køretøjer, som ingen af førerne kan anses for at være skyld i, og som medfører person- og tingsskade for en af førerne (den skadelidte, der har fremsat erstatningskrav), er da den omstændighed, at der kan fastslås en fordeling af ansvaret for risiko (CC’s artikel 506, stk. 1 og 2), som direkte afspejler sig i den erstatning, der skal tilkendes skadelidte for økonomisk og ikke-økonomisk lidt skade, der følger af personskade, han har lidt (idet denne fordeling af ansvaret for risiko indebærer en forholdsmæssig nedsættelse af erstatningsbeløbet), i strid med fællesskabsretten, særligt artikel 3, stk. 1, i første direktiv (72/166/EØF) (1), artikel 2, stk. 1, i andet direktiv (84/5/EØF) (2) og artikel 1 i tredje direktiv (90/232/EØF) (3), således som De Europæiske Fællesskabers Domstol har fortolket disse bestemmelser?
   
      (1)  Rådets direktiv 72/166/EØF af 24.4.1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT 1972 II, s. 345).
   
      (2)  Rådets andet direktiv 84/5/EØF af 30.12.1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT 1984 L 8, s. 17).
   
      (3)  Rådets tredje direktiv 90/232/EØF af 14.5.1990 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 129, s. 33).